কাশ্মীরের উন্নয়নকে রুখে দিতে চেয়ে ছিল ওরা, মন্তব্য মোদির

ওয়েব ডেস্ক: অবশেষে খুলে গেল শ্রীনগর-লাদাখের সংযোগ পথ জেড-মোড় সুড়ঙ্গ (Sonmarg Z Morh Tunnel)। সোমবার শ্রীনগর ও লাদাখের মধ্য সংযোগকারী জেড-মোড় সুড়ঙ্গের উদ্বোধন করেন প্রধানমন্ত্রী নরেন্দ্র মোদি (Narendra Modi)। উদ্বোধনী অনুষ্ঠানে মোদির পাশেই দাঁড়িয়ে থাকতে দেখা যায় কাশ্মীরের মুখ্যমন্ত্রী ওমর আবদুল্লাহকে (Omar Abdullah)। গত বছরের শেষের দিকে সোনমার্গের জেড-মোড় সুড়ঙ্গে কাছে হামলা চালায় সন্ত্রাসবাদীরা। সুড়ঙ্গ তৈরি করতে এসে জঙ্গি হামলায় মৃত্যু হয় সাত শ্রমিকের। এদিন সুরঙ্গের উদ্বোধনী অনুষ্ঠানে মৃত শ্রমিকদের স্মরণ করেন প্রধানমন্ত্রী। ‘কাশ্মীরের উন্নয়নকে রুখে দিতে বারবার হামলা চালিয়েছে ওরা। তারপর আমরা থামিনি। জঙ্গি হামলায় সাত শ্রমিক প্রাণ হারালেও ভয় পায়নি অন্যান্য শ্রমিকরাও। উন্নয়নকে বজায় রাখে তারা।’

আরও পড়ুন: মহাকুম্ভ নিয়ে ভক্তদের উদ্দেসশে বিশেষ বার্তা প্রধানমন্ত্রীর

জেড-মোড় সুড়ঙ্গ উদ্বোধনে কাশ্মীরের সাধারণ মানুষ ব্যাপক উৎসাহী। স্থানীয় এক বাসিন্দা বলেন, “আজ আমাদের জন্য ঐতিহাসিক দিন। এই সুড়ঙ্গের মাধ্যমে শুধু ভৌগোলিক দূরত্বই নয়, কাশ্মীর-লাদাখের মানসিক দূরত্বও অনেকটা কমে যাবে।” আবহাওয়ার জেরে শ্রীনগর থেকে কার্গিল কিংবা লাদাখের পথে যেতে গিয়ে বিপত্তির মুখে পড়তে হয় সেনা-জওয়ানদের। এই সুড়ঙ্গের হাত ধরে সেই বাধা বিপত্তি কমবে বলেই জানা গিয়েছে। উপত্যকাবাসীর মতে, এই সুড়ঙ্গ শুধু যাতায়াতের নতুন পথ খুলে দেয়নি, বরং স্বপ্ন পূরণের এক মাইলফলক হয়ে দাঁড়িয়েছে। ৮,৬৫০ ফুট উচ্চতায় অবস্থিত এই সুড়ঙ্গ নির্মাণে ব্যয় হয়েছে প্রায় ২,৭০০ কোটি টাকা। এর ফলে কাশ্মীর এবং লাদাখের মধ্যে সারা বছর ধরে সংযোগ রক্ষা করা সম্ভব হবে। শুধুমাত্র পর্যটনই নয়, প্রতিরক্ষা ব্যবস্থায়ও এটি গুরুত্বপূর্ণ ভূমিকা পালন করবে। সেনা সরঞ্জাম, ওষুধ এবং খাদ্যসামগ্রী লাদাখের দুর্গম অঞ্চলে পৌঁছানো এখন অনেক সহজ হবে।

More photos from the air of the area around the tunnel. pic.twitter.com/NdAToNGCW3

— Omar Abdullah (@OmarAbdullah) January 11, 2025

অন্য খবর দেখুন